Vilma Rauniste

**Vilma Rauniste** (sündinud 16. märtsil 1942) on eesti ajakirjanik ja põllumajandustegelane. Vilma Rauniste (sünd. Pihl) sündis toonases Kingissepa rajoonis Kõrkvere lähedal Undva külas seitsmelapselises peres.

## Haridus
Põhihariduse sai ta Tornimäe  7-klassilises koolis aastatel 1949–1956. Keskhariduse omandas Vilma Rauniste Orissaare toonases keskkoolis (praegune Orissaare gümnaasium) aastatel 1956–1960.

Seejärel alustas ta õpinguid Eesti Põllumajanduse Akadeemias,mille lõpetas 1965. aastal.

## Töö
Vilma Rauniste töötas aastatel 1965–1966. aastal Kalevi kolhoosis agronoomina. Aastatel 1966–1968 töötas ta Saare Maaparanduse Valitsuses vanemagronoomina. Aastatel 1974–1986 oli Vilma Rauniste ENSV Varumisministeeriumi Kingissepa rajooni peainspektor.

Aastatel 1986–1990 oli Kingissepa Rajooni Agrotööstuskoondise inspektsiooni juhataja ja aastatel 1990–1997 Saare maavalitsuse põllumajandusosakonna peaspetsialist. Aastatel 1997–2007 töötas Saare maavalitsuse majandusosakonna peaspetsialistina.

Aastatel 2007–2022 töötas ajalehes *Meie Maa* ajakirjanik-toimetajana.

## Saavutused
Ta on kirjutanud peamiselt põllumajandusteemadel, kuid ta on kajastanud ka erinevate seltside ja kultuuritegijate toimetamisi ning kirja pannud maakonnas elavate juubilaride tegemisi.

## Raamatud
2022. aastal ilmus Vilma Raunistel raamat "EV 100 „Meie Maa 100”. Eesti Vabariigi ja endise Saare maakonna päevalehe Meie Maa juubeliraamatus on lood, mille kirjutamist alustas autor 2015. aasta oktoobri lõpus, tähistamaks meie riigi ja Eesti ühe vanima ajalehe juubeleid. 

Lahe Tee OÜ  on välja andnud mahuka artiklite kogumiku sarja „Inimesed läbi aja ja lehe lugude”. 2023. aastal ilmus artiklite sari „Inimesed läbi aja ja lehe lugude” I osa, mis käsitleb ajalehes "Meie Maa" ilmunud artikleid aastatest 2007–2011. 
link=Fail:Vilma_Rauniste.jpg|pisi|411x411px|Vilma Rauniste tegeleb aktiivselt kepikõnniga
2023. aastal ilmusid II osa „Inimesed läbi aja ja lehe lugude“ (artiklid aastatest 2012–2014); III osa (2015 –2016), IV osa (2017–2018). V osa (2019 aasta artiklid) ilmus 2024. aastal. VI osa (2020 aasta artiklid) 2024. aastal ja VII osa (2021–2022) 2024. aastal.

Lisaks on Vilma Rauniste teinud kaastööd raamatusse "Meie memme sahvririiul" ja üllitanud 2025. aastal perekondliku raamatu "Meie kirev elutee." Ta on kirjutanud koguteosesse „Saaremaa ajalugu 2. Majandus. Kultuur” 66-leheküljelise põhjaliku ülevaate taimekasvatusest aastatel 1939–2004.

## Tunnustus
* 2020. aastal tunnistati ta Saaremaa valla aasta seeniorõppijaks ning ta pälvis sellega aasta õppija 2020 auhinna. 2021. aastal tunnustati teda Saare maakonna teenetemärgiga põllumajandusse panustamise ja ajakirjandusliku tegevuse eest.

## Harrastused
Vilma Rauniste on olnud ja on senimaani aktiivne laulu- ja tantsuansamblites "Moekad", „Mariella” ja „Kanarbik”. Ta on tegutsenud naisrahvatantsurühmades „Marleen” ja „Pind päkka” ning tantsinud aastakümneid rivitantsu. Ta on tegus võimlemise ja joogaringides ning kaasa löönud lauluansamblis „Madlid”. Samuti on  osalenud sõpruskonna „Tõllu tütred” tegemistes.

## Isiklikku
Vilma Rauniste peres on neli poega. Abikaasa Valdur Rauniste lahkus 2021. aastal.

## Viited

## Allikad
Rauniste, Vilma 2025. „Meie kirev elutee“

Eravestlus 3. oktoobril 2025 Lahekülas.

## Välislingid
* Juubilar Vilma Rauniste: tegusad inimesed annavad jõudu mullegi. (29. märts 2022 ajaleht Saarte Hääl, autor Tõnis Kipper)
* https://saartehaal.postimees.ee/7488577/juubilar-vilma-rauniste-tegusad-inimesed-annavad-joudu-mullegi
* Meie Maa ajakirjanik Vilma Rauniste sai 80-aastaseks ( 15.märts 2022 Meie Maa, autor Veljo Kuivjõgi)
* Vilma Rauniste 75 – Ajakirjanikutöö pakub häid emotsioone (17. märts 2017 Saarte Hääl, autor Aare Laine)
* https://saartehaal.postimees.ee/6660942/vilma-rauniste-75-ajakirjanikutoo-pakub-haid-emotsioone 
* Vilma Rauniste: „Minu stiimul on kepikõnd” (19. juuli 2025, ajaleht Saarte Hääl)
* https://saartehaal.postimees.ee/8289209/oma-kodu-vilma-rauniste-minu-stiimul-on-kepikond

* Vilma Rauniste elulooraamatu "Meie kirev elutee" esitlus (3. november 2025, ajaleht Saarte Hääl) https://saartehaal.postimees.ee/8354288/fotod-vilma-rauniste-elulooraamatu-esitlus
* Saaremaal kogunesid pool sajandit või enam koos olnud abielupaarid, Margus Muld. 22.06.2016
* https://eeter.err.ee/291312/saaremaal-kogunesid-pool-sajandit-voi-enam-koos-olnud-abielupaarid